Vanemad mesinikud soovitavad laiendada mesilasperesid alguses valmis raamidega ja hiljem vahtra õitsemise ajal juba kunstkärjega. Sel aastal see üldse ei sobi. Minu 20. aprilli paiku antud kunstkärjed ehitati ruttu üles ja emagi käis neisse munemas. Pigem sõltub kunstkärje andmine sellest, kas väljast tuleb nektarit või mitte. Oodates vahtra õitsemiseni võib jääda juba hiljaks, mesilased hakkavad mõtlema uuele kodule. Vaher hakkas sel aastal õitsema kahjuks väga halval ajal, siis kui ilmad  läksid jahedaks 28. aprillil. Praegu on suured vahtrapuud kõik ilusad kollased. Arvatavasti ei anna nad eriti nektarit kui väljas on jahe.